**Előterjesztés Tótvázsony Képviselő-testület 2019. 11. 27. nyilvános ülésére**

**Tárgy: Tótvázsony Község Önkormányzatának, Tótvázsony teljes közigazgatási területére kiterjedő új településkép védelmi rendeletének megalkotása**

**Tisztelt Képviselő-testület!**

A 2017. december 30-án elfogadott, majd 2017. december 31-től hatályos, Tótvázsony Község Településkép védelméről szóló rendeletünkre többszöri törvényességi felhívást kaptunk. A felhívásban a hatályos rendelet több apró részletét kifogásolták, így célszerűbbnek láttuk a módosítás helyett, új rendelet tervezet készítését. A tervezetet – a vonatkozó kormányrendeletnek megfelelően államigazgatási egyeztetésre kellett bocsátani, és egyeztetni kellett a partnerségi rendeletünk alapján. Az elektronikus felületre feltöltésre került az anyag.

A partnerségi egyeztetéshez a rendelet tervezet fel került az internetre, és ismertetve is lett. A tervezetről észrevétel nem érkezett.

Az elektronikus felületen az alábbi kijelölt államigazgatási szervek voltak a véleményezők:

• az Állami Főépítész Iroda

• a Nemzeti Média –és Hírközlési Hatóság

• az Örökségvédelem /Megyei kormányhivatal örökségvédelmi hatáskörében eljáró Járási Hivatala /

• a Balaton-Felvidéki Nemzeti Park Igazgatósága.

A 21-napos véleményezési határidő alatt a Nemzeti Média- és Hírközlési Hatóságtól, az Örökségvédelemtől, és a Balaton–felvidéki Nemzeti Park Igazgatóságától érkezett vélemény. Az Állami Főépítész Irodától máig, nem érkezett vélemény.

• A Balaton-felvidéki Nemzeti Park Igazgatóságának véleménye és a Nemzeti Média –és Hírközlési Hatóság véleményének és javaslatának megfelelően módosítva lett a tervezet. Az Örökségvédelem kikötéssel nem élt.

Kérem a Tisztelt Képviselő Testületet, hogy az előterjesztést tárgyalja meg, és Tótvázsony község új településkép védelméről alkotott rendeletének tervezetét fogadja el.

Tótvázsony, 2019. 11. 19.

Bárány Péter jegyző